Diari Oficial de la Generalitat Valenciana


Sumari del DOGV 8977, del 17-12-2020 (2020/10424)

ACORD d'11 de desembre de 2020, del Consell, pel qual s'autoritza una transferència de crèdit del capítol 4 del programa 422.60, Universitat i estudis superiors, al capítol 3 del programa 542.10, Direcció i serveis generals, de la Conselleria d'Innovació, Universitats, Ciència i Societat Digital, per import de 4.000.000 d'euros (expedient 21.006/20-155).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8977

Data del DOGV
:   17-12-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/10286


Data del document
:   11-12-2020

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD d'11 de desembre de 2020, del Consell, pel qual s'autoritza una transferència de crèdit del capítol 4 del programa 422.60, Universitat i estudis superiors, al capítol 3 del programa 542.10, Direcció i serveis generals, de la Conselleria d'Innovació, Universitats, Ciència i Societat Digital, per import de 4.000.000 d'euros (expedient 21.006/20-155). [2020/10630]  
La Conselleria d'Innovació, Universitats, Ciència i Societat Digital proposa incrementar el capítol 3 del programa 542.10, Direcció i serveis generals, per import de 4.000.000,00 d'euros, per a donar cobertura pressupostària a la Sentència núm. 466/19, de 31 d'octubre de 2019, del Tribunal Superior de Justícia de la Comunitat Valenciana, Secció Quarta, que va condemnar l'Administració de la Generalitat al pagament a la Universitat de València-Estudi General de les despeses financeres del pagament tardà de les subvencions nominatives reconegudes en el Pla pluriennal de finançament del sistema universitari públic valencià 2010-2017, així com a l'interés legal dels diners.  
Per al finançament, la Conselleria proposa la transferència de disponibilitats existents en la línia de concurrència competitiva S1313, Beques alumnat ensenyaments universitaris i estudis superiors, del capítol 4 del programa 422.60, Universitat i estudis superiors.  
A aquest efecte, i en virtut del que es disposa en els articles 21, 23 de la Llei 10/2019, de 27 de desembre, de pressupostos de la Generalitat per a l'exercici 2020, i l'article 28.c de la Llei 5/1983, de 30 de desembre, de la Generalitat, del Consell, a proposta del conseller d'Hisenda i Model Econòmic, el Consell, amb la deliberació prèvia, en la reunió d'11 de desembre de 2020,  
  
  
ACORDA  
  
Primer  
Autoritzar una minoració de crèdit en l'aplicació 17.97.64.932.96.3 per import de 4.000.000,00 d'euros, que implica la minoració de la línia de concurrència competitiva S1313, d'acord amb el detall següent:  
  
  
Codi Denominació Dotació inicial Modificació Dotació actual  
S1313 Beques alumnat ensenyaments universitaris i estudis superiors. 28.932.985,00 € 4.000.000,00 13.147.949,00  
  
  
  
Segon  
Autoritzar un increment de crèdit en l'aplicació 13.92.19.682.51.5 per import de 4.000.000,00 d'euros.  
  
València, 11 de desembre de 2020  
  
La consellera secretària,  
Mónica Oltra Jarque